هبطل السجاير

حبطل السجاير

 كلمات 

حبطل السجاير و أكون إنسان جديد

و من أول يناير خلاص حشيل حديد

هاقزقز لب سوبر و أشرب شاى خفيف

و حنزل الوكالة و أجيب قميص نظيف

إيـــــــــــــــــــــــــــــــــــــه

هقوم الصبح بدرى و انط الحبل نط

كمان هاغذى نفسى و آ كل حمام وبط

مش هاسهر على القهاوى ولا أصاحب أى حد

خلاص من بكرة ناوى أعيش حياتى جد

اتفرج عل مسلسل و اشرب لبن عصير

و اغسل بليل سنانى و أريح عل سرير

أشوفلى بت حلوة و اطلبها للجواز

عليها العفش كلو و على أنا الإزاز

هانخلف واد صغير ونقول له ننا هوو

نتعشى جبنة رومى و نحلى بالجاتو

هاحوش و أبقى ناصح و أحافظ على الجنيه

حبيع التاكس و اركب الاتوبيس أبو أبونه

لا حجيب محمول اشيلو ولا حمسك سماعات

ولا حمشى فى الشوارع أتمنظر عل بنات

هاتفسح فى القناطر و أنسى اللى فات و أعيش

وأنزل الجناين أتنطط على الحشيش

إيــــــــــــــــــــــــه

مش حكسر الإشارة و حمشى على الرصيف

و حخاصم لل و اصاحب الشريف

حتكلم إنجليزى و أغنى ديدى وا

و أقول عل باشا باشا و الندل أقولو ياه

و الندل أقولو ياه

إيه فايدة السجاير و الناس جيبالى روحا

بتجيب أمراض و دوخة

و تجيب صداع وكحة

حتكلم على السجاير و بنصح مش بازل

بتتعب زورك و زورى دخانها كلو سم

طول عمر مصر غالية ومحتاجة شباب سليم

الصحة لو سليمة حنشوف مصر فى نعيم

حبطل السجاير و أكون إنسان جديد

و من أول يناير خلاص حشيل حديد
 شوف كمان 

تصنيف:اغانى باللغه المصريه
تصنيف:كلمات اغانى